Source: http://legislatie.just.ro/Public/DetaliiDocumentAfis/137234
Timestamp: 2019-01-18 04:39:29+00:00
Document Index: 28030275

Matched Legal Cases: ['articolul 112', 'articolul 118', 'articolul 118', 'Articolul 124', 'articolul 108', 'articolul 112', 'articolul 112']

LEGE 63 17/04/2012 - Portal Legislativ
LEGE nr. 63 din 17 aprilie 2012pentru modificarea şi completarea Codului penal al României şi a Legii nr. 286/2009 privind Codul penal
Parlamentul României adoptă prezenta lege. + Articolul ICodul penal al României, republicat în Monitorul Oficial al României, Partea I, nr. 65 din 16 aprilie 1997, cu modificările şi completările ulterioare, se modifică şi se completează după cum urmează:1. La articolul 112, după litera g) se introduce o nouă literă, litera h), cu următorul cuprins:"h) confiscarea extinsă."2. După articolul 118^1 se introduce un nou articol, articolul 118^2, cu următorul cuprins:"Art. 118^2Confiscarea extinsăSunt supuse confiscării şi alte bunuri decât cele menţionate la art. 118, în cazul în care persoana este condamnată pentru comiterea uneia dintre următoarele infracţiuni, dacă fapta este susceptibilă să îi procure un folos material şi pedeapsa prevăzută de lege este închisoarea de 5 ani sau mai mare: a) proxenetism; ... b) infracţiuni privind traficul de droguri şi de precursori; ... c) infracţiuni privind traficul de persoane; ... d) infracţiuni la regimul frontierei de stat a României; ... e) infracţiunea de spălare a banilor; ... f) infracţiuni din legislaţia privind prevenirea şi combaterea pornografiei; ... g) infracţiuni din legislaţia privind prevenirea şi combaterea terorismului; ... h) asocierea pentru săvârşirea de infracţiuni; ... i) infracţiunea de iniţiere sau constituire a unui grup infracţional organizat ori de aderare sau sprijinire sub orice formă a unui astfel de grup; ... j) infracţiuni contra patrimoniului; ... k) infracţiuni privitoare la nerespectarea regimului armelor şi muniţiilor, materialelor nucleare sau al altor materii radioactive şi materiilor explozive; ... l) falsificarea de monedă sau alte valori; ... m) divulgarea secretului economic, concurenţa neloială, nerespectarea dispoziţiilor privind operaţiile de import sau export, deturnarea de fonduri, nerespectarea dispoziţiilor privind importul de deşeuri şi reziduuri; ... n) infracţiuni privind organizarea şi exploatarea jocurilor de noroc; ... o) trafic de migranţi; ... p) infracţiuni de corupţie, infracţiuni asimilate infracţiunilor de corupţie, infracţiuni în legătură cu infracţiunile de corupţie, infracţiuni împotriva intereselor financiare ale Uniunii Europene; ... q) infracţiuni de evaziune fiscală; ... r) infracţiuni privind regimul vamal; ... s) infracţiunea de bancrută frauduloasă; ... ş) infracţiuni săvârşite prin intermediul sistemelor informatice şi almijloacelor de plată electronice; t) traficul de organe, ţesuturi sau celule de origine umană. ... Confiscarea extinsă se dispune dacă sunt îndeplinite cumulativ următoarele condiţii: a) valoarea bunurilor dobândite de persoana condamnată, într-o perioadă de 5 ani înainte şi, dacă este cazul, după momentul săvârşirii infracţiunii, până la data emiterii actului de sesizare a instanţei, depăşeşte în mod vădit veniturile obţinute de aceasta în mod licit; ... b) instanţa are convingerea că bunurile respective provin din activităţi infracţionale de natura celor prevăzute la alin. 1. ... Pentru aplicarea dispoziţiilor alin. 2 se ţine seama şi de valoarea bunurilor transferate de către persoana condamnată sau de un terţ unui membru de familie, persoanelor cu care persoana condamnată a stabilit relaţii asemănătoare acelora dintre soţi ori dintre părinţi şi copii, în cazul în care convieţuiesc cu acesta, persoanelor juridice asupra cărora persoana condamnată deţine controlul.Prin bunuri, conform prezentului articol, se înţelege şi sumele de bani.La stabilirea diferenţei dintre veniturile licite şi valoarea bunurilor dobândite se vor avea în vedere valoarea bunurilor la data dobândirii lor şi cheltuielile făcute de persoana condamnată, persoanele prevăzute la alin. 3.Dacă bunurile supuse confiscării nu se găsesc, în locul lor se confiscă bani şi bunuri până la concurenţa valorii acestora.Se confiscă, de asemenea, bunurile şi banii obţinuţi din exploatarea sau folosirea bunurilor supuse confiscării.Confiscarea nu poate depăşi valoarea bunurilor dobândite în perioada prevăzută la alin. 2, care excedează nivelului veniturilor licite ale persoanei condamnate."3. Articolul 124 se modifică şi va avea următorul cuprins:"Art. 124Prescripţia specialăPrescripţia înlătură răspunderea penală oricâte întreruperi ar interveni, dacă termenul de prescripţie prevăzut la art. 122 este depăşit cu încă o dată." + Articolul IILegea nr. 286/2009 privind Codul penal, publicată în Monitorul Oficial al României, Partea I, nr. 510 din 24 iulie 2009, cu modificările şi completările ulterioare, se modifică şi se completează după cum urmează:1. La articolul 108, după litera d) se introduce o nouă literă, litera e), cu următorul cuprins:"e) confiscarea extinsă."2. După articolul 112 se introduce un nou articol, articolul 112^1, cu următorul cuprins:"Art. 112^1Confiscarea extinsă (1) Sunt supuse confiscării şi alte bunuri decât cele menţionate la art. 112, în cazul în care persoana este condamnată pentru comiterea uneia dintre următoarele infracţiuni, dacă fapta este susceptibilă să îi procure un folos material şi pedeapsa prevăzută de lege este închisoarea de 4 ani sau mai mare: ... a) infracţiuni privind traficul de droguri şi de precursori; ... b) infracţiuni privind traficul şi exploatarea persoanelor vulnerabile; ... c) infracţiuni privind frontiera de stat a României; ... d) infracţiunea de spălare a banilor; ... e) infracţiuni din legislaţia privind prevenirea şi combaterea pornografiei; ... f) infracţiuni din legislaţia privind combaterea terorismului; ... g) constituirea unui grup infracţional organizat; ... h) infracţiuni contra patrimoniului; ... i) nerespectarea regimului armelor, muniţiilor, materialelor nucleare şi al materiilor explozive; ... j) falsificarea de monede, timbre sau de alte valori; ... k) divulgarea secretului economic, concurenţa neloială, nerespectarea dispoziţiilor privind operaţii de import sau export, deturnarea de fonduri, infracţiuni privind regimul importului şi al exportului, precum şi al introducerii şi scoaterii din ţară de deşeuri şi reziduuri; ... l) infracţiuni privind jocurile de noroc; ... m) infracţiuni de corupţie, infracţiunile asimilate acestora, precum şi infracţiunile împotriva intereselor financiare ale Uniunii Europene; ... n) infracţiuni de evaziune fiscală; ... o) infracţiuni privind regimul vamal; ... p) infracţiuni de fraudă comise prin sisteme informatice şi mijloace de plată electronice; ... q) traficul de organe, ţesuturi sau celule de origine umană. ... (2) Confiscarea extinsă se dispune dacă sunt îndeplinite cumulativ următoarele condiţii: ... a) valoarea bunurilor dobândite de persoana condamnată, într-o perioadă de 5 ani înainte şi, dacă este cazul, după momentul săvârşirii infracţiunii, până la data emiterii actului de sesizare a instanţei, depăşeşte în mod vădit veniturile obţinute de aceasta în mod licit; ... b) instanţa are convingerea că bunurile respective provin din activităţi infracţionale de natura celor prevăzute la alin. (1). ... (3) Pentru aplicarea dispoziţiilor alin. (2) se va ţine seama şi de valoarea bunurilor transferate de către persoana condamnată ori de un terţ unui membru al familiei sau unei persoane juridice asupra căreia persoana condamnată deţine controlul. ... (4) Prin bunuri, conform prezentului articol, se înţelege şi sumele de bani. ... (5) La stabilirea diferenţei dintre veniturile licite şi valoarea bunurilor dobândite se vor avea în vedere valoarea bunurilor la data dobândirii lor şi cheltuielile făcute de persoana condamnată, membrii familiei acesteia. ... (6) Dacă bunurile supuse confiscării nu se găsesc, în locul lor se confiscă bani şi bunuri până la concurenţa valorii acestora. ... (7) Se confiscă, de asemenea, bunurile şi banii obţinuţi din exploatarea sau folosirea bunurilor supuse confiscării, precum şi bunurile produse de acestea. ... (8) Confiscarea nu poate depăşi valoarea bunurilor dobândite în perioada prevăzută la alin. (2), care excedează nivelului veniturilor licite ale persoanei condamnate." ... + Articolul IIIOri de câte ori prin legi speciale, prin Codul penal sau prin Codul de procedură penală se face trimitere la art. 118 din Codul penal, trimiterea se va considera făcută la art. 118 şi 118^2 şi ori de câte ori prin legi speciale, prin Codul penal sau prin Codul de procedură penală se face trimitere la confiscare ca măsură de siguranţă, trimiterea se va considera făcută şi la confiscarea extinsă. + Articolul IVOri de câte ori prin legi speciale, prin Codul penal sau prin Codul de procedură penală se face trimitere la art. 112 din Legea nr. 286/2009 privind Codul penal, trimiterea se va considera făcută la art. 112 şi 112^1 şi ori de câte ori prin legi speciale, prin Codul penal sau prin Codul de procedură penală se face trimitere la confiscare ca măsură de siguranţă, trimiterea se va considera făcută şi la confiscarea extinsă. + Articolul VDispoziţiile art. II şi IV intră în vigoare la data intrării în vigoare a Legii nr. 286/2009 privind Codul penal.*Prezenta lege transpune în legislaţia naţională art. 3 din Decizia-cadru 2005/212/JAI a Consiliului din 24 februarie 2005 privind confiscarea produselor, a instrumentelor şi a bunurilor având legătură cu infracţiunea, publicată în Jurnalul Oficial al Uniunii Europene seria L nr. 68 din 15 martie 2005.Această lege a fost adoptată de Parlamentul României, cu respectarea prevederilor art. 75 şi ale art. 76 alin. (1) din Constituţia României, republicată.p. PREŞEDINTELE CAMEREI DEPUTAŢILOR,IOAN OLTEANPREŞEDINTELE SENATULUIVASILE BLAGABucureşti, 17 aprilie 2012.Nr. 63.-------